**Lietuvos Respublikos Seimo**

**TEISĖS IR TEISĖTVARKOS KOMITETO**

**2015 M. VI (PAVASARIO )** **sesijos veiklos**

**ATASKAITA**

2015-03-10 – 2015-09-09

### I. BENDROJI INFORMACIJA

|  |
| --- |
| **1. Įstatymų ir kitų teisės aktų projektų svarstymas**  |
| 1.1 | Seimo pavedimai komitetui*,* viso | 208 |
| iš jų: kaip pagrindiniam komitetui  iš jų 32 dėl atitikimų Konstitucijai | 158 |
|  kaip papildomam komitetui  iš jų 20 dėl Konstitucinio Teismo nutarimų | 50 |
| 1.2 | Svarstyta labai aktualių ir aktualių pasiūlymų priimti ES teisės aktus, pateikta išvadų dėl subsidiarumo ir proporcingumo  | 2 |
| 1.3. | Komiteto sprendimu ir/ar Seimo valdybos sprendimu sudarytos darbo grupės teisės aktų projektams rengti  | 0 |
| **2. Posėdžiai ir klausymai** |
| 2.1 | Komiteto posėdžiai, viso | 25 |
|  iš jų: bendri su kitais komitetais uždari | 00 |
|  |  |
| 2.2 | Klausymai  | 38 |
| **3. Parlamentinė kontrolė** |
| 3.1 | Svarstyta parlamentinės kontrolės klausimų | 72 |
| **4. Pareiškimų ir raštų nagrinėjimas**  |
| 4.1 | Gauta pareiškimų, raštų ir kitų dokumentų *(pagal PVKIS duomenis komitete)* | 553 |
| 4.2 | Parengta atsakymų ir raštų *(pagal PVKIS duomenis komitete)*  | 229 |
| **5. Renginiai** |
| 5.1 | Surengta konferencijų, seminarų, diskusijų, parodų ir kitų renginių | 2 |
| **6. Tarptautiniai ryšiai** |
| 6.1 | Surengta vizitų  | 0 |
| 6.2 | Priimta delegacijų | 5 |

**II. AKTUALIAUSI ATLIKTI DARBAI**

**1. priimti svarbiausi teisės aktai**

1.1. Priimtas Lietuvos Respublikos administracinių nusižengimų kodekso patvirtinimo, įsigaliojimo ir įgyvendinimo tvarkos įstatymas Nr. XII-1869. Įstatymo tikslas - reglamentuoti fizinių asmenų administracinę atsakomybę Lietuvos Respublikoje, atribojant ją nuo baudžiamosios atsakomybės, užtikrinant esmines administracinės atsakomybės savybes – greitą ir paprastą procesą, pirmenybės teikimą nerepresinėms poveikio priemonėms, poveikio priemonių adekvatumą padarytam teisės pažeidimui.

Su Administracinių nusižengimų kodeksu buvo priimti ir jį lydintys įstatymai: Lietuvos Respublikos vaiko minimalios ir vidutinės priežiūros įstatymo 8 ir 10 straipsnių pakeitimo įstatymas Nr. XII-1870, Lietuvos Respublikos baudžiamojo kodekso 47, 176, 220, 221, 272, 273, 281, 284 straipsnių pakeitimo įstatymas Nr. XII-1871. Pastaruoju įstatymu kai kurios veikos, kurios nėra tokios pavojingos visuomenei, dekriminalizuojamos: už kai kurių sričių taisyklių pažeidimus, kurie šiuo metu yra baudžiamieji nusižengimai, numatoma administracinė atsakomybė, t.y. paliekama Administracinių nusižengimų kodekso reguliavimo sričiai, nes yra daug efektyvesnis tokios atsakomybės taikymo modelis. Baudžiamojo kodekso pakeitimu griežtinama atsakomybė už kelių transporto eismo saugumo taisyklių pažeidimus: nustatoma baudžiamoji atsakomybė asmenims, kurie vairavo kelių transporto priemonę arba mokė praktinio vairavimo būdami apsvaigę nuo alkoholio, kai kraujyje buvo daugiau negu 1,5 promilės alkoholio, net ir nesant eismo įvykiui, už kurį numatyta didžiausia bausmė – laisvės atėmimas iki vienerių metų.

1.2. Priimtas Lietuvos Respublikos administracinių teisės pažeidimų kodekso 1722 straipsnio pakeitimo įstatymas Nr. XII-1699. Įstatymas yra pakete įstatymų, kurie parengti įgyvendinant 2013 m. birželio 26 d. Europos Parlamento ir Tarybos direktyvą 2013/34/ES dėl tam tikrų rūšių įmonių metinių finansinių ataskaitų, konsoliduotųjų finansinių ataskaitų ir susijusių pranešimų, kuria iš dalies keičiama Europos Parlamento ir Tarybos direktyva 2006/43/EB ir panaikinamos Tarybos direktyvos 78/660/EEB ir 83/349/EEB. Priimtame įstatyme nustatyta atsakomybė dėl neteisingo mokėjimų valdžios institucijoms ataskaitos (konsoliduotosios mokėjimų valdžios institucijoms ataskaitos) pateikimo ar nepateikimo Juridinių asmenų registro tvarkytojui.

1.3. Priimtas Lietuvos Respublikos administracinių teisės pažeidimų kodekso 13, 210, 224, 2591, 320 straipsnių pakeitimo ir kodekso papildymo 449straipsniu įstatymas Nr.XII-1673. Įstatymas nustato griežtesnę atsakomybę už Lietuvos Respublikos tam tikrų dopingo medžiagų kontrolės įstatyme nurodytų tam tikrų dopingo medžiagų neteisėtą gaminimą, perdirbimas, įgijimą, laikymą, gabenimą ar siuntimą nedideliais kiekiais be tikslo parduoti ar kitaip jas platinti. Įstatymu siekiama sumažinti piktnaudžiavimą tokiomis medžiagomis, kurių vartojimas sukelia priklausomybę.

1.4. Priimtas Lietuvos Respublikos baudžiamojo kodekso 160, 199 straipsnių pakeitimo ir Kodekso papildymo 276-1, 276-2, 276-3 straipsniais įstatymas Nr. XII-1674, kuris nustato baudžiamąją atsakomybę užLietuvos Respublikos tam tikrų dopingo medžiagų kontrolės įstatyme nurodytų medžiagų neteisėtą apyvartą, įtraukimą asmenų vartoti tas medžiagas, nepilnamečių lenkimą vartoti nurodytas dopingo medžiagas, kurios negrįžtamai sužaloja sveikatą. Įstatymu siekiama sumažinti piktnaudžiavimą tokiomis medžiagomis, kurių vartojimas sukelia priklausomybę. Paminėtina, kad iki šiol nebuvo numatytos nei administracinės, nei baudžiamosios atsakomybės už tokias veikas, tai yra naujai kriminalizuotos veikos.

1.5. Priimtas Lietuvos Respublikos Konstitucinio Teismo įstatymo Nr. I-67 6, 9, 14, 19, 29, 32, 40, 52, 53(1), 55, 58, 60, 61, 62, 66, 67, 72, 76, 77 ir 84 straipsnių pakeitimo įstatymas Nr. XII-1703. Patikslintos Konstitucinio Teismo įstatymo nuostatos leis išspręsti Konstitucinio Teismo įstatymo taikymo metu kylančias problemas bei neaiškumas, taip pat tikėtina, kad sutaupys besikreipiančių į Konstitucinį Teismą subjektų materialinius resursus pasirinkus galimybę kreiptis į Konstitucinį Teismą elektronine forma bei sudarys galimybes išsamesniam rinkimų įstatymų pažeidimų nagrinėjimui Konstituciniame Teisme.

1.6. Priimti Lietuvos Respublikos Seimo rinkimų įstatymo Nr. I-2721 40, 45, 86, 93 ir 95 straipsnių pakeitimo įstatymas Nr. XII-1705 bei Lietuvos Respublikos Prezidento rinkimų įstatymo Nr. I-28 74, 76 ir 77 straipsnių pakeitimo įstatymas Nr. XII-1706. Įstatymai priimti, atsižvelgiant į tai, kad tikslinamos nuostatos, susijusios su paklausimų dėl rinkimų įstatymų pažeidimo nagrinėjimo Konstituciniame Teisme tvarka, siekiant užtikrinti nuoseklų teisinį reguliavimą. Šių pakeitimų pagrindinis tikslas – numatyti ilgesnį terminą paklausimams dėl rinkimų įstatymų pažeidimo Konstituciniame Teisme nagrinėti ir patikslinti nurodytų įstatymų nuostatas, reglamentuojančias galutinių rinkimų rezultatų nustatymą bei paskelbimą.

1.7. Priimtas Lietuvos Respublikos prokuratūros įstatymo Nr. I-599 1 straipsnio pakeitimo ir įstatymo papildymo 37², 37³, 374, 375, 376 straipsniais ir priedu įstatymas Nr. XII-1763. Įstatymas nustato aiškią nacionalinio nario Eurojuste, jo pavaduotojo ir padėjėjo atrankos ir skyrimo tvarką, įgaliojimus ir veiklos sritis, jiems taikomas socialines garantijas ir atleidimo iš šių pareigų tvarką.

1.8. Priimtas Lietuvos Respublikos valstybės politikų ir valstybės pareigūnų darbo apmokėjimo įstatymo Nr. VIII-1904 priedėlio pakeitimo įstatymas Nr. XII-1764. Įstatymas nustato nacionalinio nario Eurojuste, jo pavaduotojo, padėjėjo pareiginės algos koeficientus.

1.9. Priimtas Lietuvos Respublikos prokuratūros įstatymo Nr. I-599 19 straipsnio pakeitimo įstatymas Nr. XII-1779. Įstatymu nustatytas reglamentavimas, kad valstybės ar savivaldybių institucijos informuotų prokuratūrą ne tik apie prokuroro reikalavimu priimtą sprendimą, bet ir per nustatytą terminą pateiktų informaciją, kokių konkrečių priemonių buvo imtasi teisės pažeidimams pašalinti ir gavus informaciją, kad valstybės ir savivaldybės institucijos priimtais sprendimais nebuvo pašalinti teisės pažeidimai, prokuroras spręs dėl viešojo intereso gynimo.

1.10. Priimtas Lietuvos Respublikos saugaus eismo automobilių keliais įstatymo Nr. VIII-2043 33 straipsnio pakeitimo įstatymas Nr. XII-1849. 2013 m. gruodžio 20 d. Lietuvos Respublikos Konstitucinis Teismas nusprendė, kad Saugaus eismo automobilių keliais įstatymo 33 straipsnio 6 dalies nuostata „Išlaidos turi būti atlygintos iki transporto priemonės paėmimo iš transporto priemonės stovėjimo aikštelės“ tiek, kiek ja nesudaryta galimybė susigrąžinti transporto priemonę adekvačiai užtikrinus prievolės atlyginti išlaidas įvykdymą, prieštarauja Lietuvos Respublikos Konstitucijos 23 straipsnio 1, 2 dalims, konstituciniam teisinės valstybės principui. Įgyvendinant Konstitucinio Teismo nutarimą, patikslinama Saugaus eismo automobilių keliais įstatymo 33 straipsnio 6 dalis, kad jos nuostatos atitiktų Lietuvos Respublikos Konstituciją, numatantadekvatų prievolės atlyginti išlaidas įvykdymo užtikrinimą Civilinio kodekso nustatytais būdais ir tvarka.

1.11. Priimtas Lietuvos Respublikos civilinio kodekso pakeitimo įstatymas Nr. XII-1656 ir jį lydintys įstatymai: Lietuvos Respublikos civilinio proceso kodekso pakeitimo įstatymas Nr. XII-1567, Lietuvos Respublikos valstybės garantuojamos teisinės pagalbos įstatymo Nr. VIII-1591 12, 13 ir 22 straipsnių pakeitimo įstatymas Nr. XII-1568, Lietuvos Respublikos žmonių užkrečiamųjų ligų profilaktikos ir kontrolės įstatymo Nr. I-1553 8, 9, 11 ir 12 straipsnių pakeitimo įstatymas Nr. XII-1569, Lietuvos Respublikos vietos savivaldos įstatymo Nr. I-533 7 straipsnio pakeitimo įstatymas Nr. XII-1570. Šiais įstatymais iš esmės patobulinti asmens neveiksnumo ir riboto veiksnumo institutai, juos priartinant prie Jungtinių Tautų Neįgaliųjų teisių konvencijos 12 straipsnio nuostatų. Įstatymu įgyvendinti Konvencijos 12 straipsnio reikalavimai, susiję su pagalbos neįgaliesiems priimant sprendimus teikimu, įtvirtintas išankstinio nurodymo teisinis institutas, patikslinta valstybės garantuojamos antrinės teisinės pagalbos teikimo tvarka neveiksniems, taip pat priverstinai hospitalizuojamiems ir gydomiems asmenims.

 1.12. Priimtas Lietuvos Respublikos vidaus tarnybos statuto pakeitimo įstatymas Nr. XII-1855, kuriuo nustatoma nauja pareigūnų tarnybinės veiklos vertinimo sistema, vieninga vidaus reikalų centrinių įstaigų rotacijos sistema, taip pat atsižvelgiant į Seimo nutarimo „Dėl statutinių valstybės tarnautojų tarnybos, socialinių garantijų ir darbo apmokėjimo tobulinimo gairių patvirtinimo“ nuostatas, įtvirtinama vieninga visiems vidaus tarnybos sistemos pareigūnams taikytina darbo užmokesčio ir socialinių garantijų sistema. Siekiant suderinti vidaus reikalų įstaigų veiklą reglamentuojančius specialiuosius įstatymus su Vidaus tarnybos statuto nuostatomis, Seime priimti ir lydimieji teisės aktai: Lietuvos Respublikos policijos veiklos įstatymo Nr. VIII-2048 pakeitimo įstatymas Nr. XII-1856; Lietuvos Respublikos valstybės tarnybos įstatymo Nr. VIII-1316 4 straipsnio pakeitimo įstatymas Nr. XII-1857; Lietuvos Respublikos finansinių nusikaltimų tyrimo tarnybos įstatymo Nr. IX-816 10 straipsnio pakeitimo įstatymas Nr. XII-1858; Lietuvos Respublikos vadovybės apsaugos įstatymo Nr. IX-1183 16 straipsnio pakeitimo įstatymas Nr. XII-1859; Lietuvos Respublikos valstybės sienos apsaugos tarnybos įstatymo Nr. VIII-1996 12 ir 13 straipsnių pakeitimo įstatymas Nr. XII-1860; Lietuvos Respublikos viešojo saugumo tarnybos įstatymo Nr. X-813 9 straipsnio pakeitimo įstatymas Nr. XII-1861; Lietuvos Respublikos Vyriausybės įstatymo Nr. I-464 22 straipsnio pakeitimo įstatymas Nr. XII-1862.

1.13. Priimtas Lietuvos Respublikos civilinio kodekso 3.249, 3.253 ir 3.261 straipsnių pakeitimo įstatymas Nr. XII-1879. Pastaruoju įtvirtinama nuostata, kad vaiko globa (rūpyba) vaikų globos institucijoje būtų nustatoma tik išimtiniais atvejais, tuo tarpu vaiko, jaunesnio nei 3 metų amžiaus, globa vaikų globos institucijoje įstatymų nustatyta tvarka būtų leidžiama tik išimtiniais atvejais ir galėtų trukti ne ilgiau nei 3 mėnesius, išskyrus atvejus, kai Vyriausybės įgaliota institucija dėl objektyvių priežasčių leistų vaiko globą tęsti ilgiau.

1.14. Priimti Lietuvos Respublikos baudžiamojo kodekso 140 straipsnio pakeitimo įstatymas Nr. XII-1649 ir Lietuvos Respublikos baudžiamojo proceso kodekso 409 straipsnio pakeitimo įstatymas Nr. XII-1650, kurie sudarys galimybę geriau apginti asmenis nuo smurto artimoje aplinkoje: kai ikiteisminis tyrimas pradėtas nustačius smurto artimoje aplinkoje požymius, nukentėjusiojo prašymo nereikia, tyrimas pradedamas bendra tvarka, taip pat numatoma daugiau alternatyvių bausmių, kad būtų galima labiau individualizuoti bausmes kiekvienu konkrečiu atveju.

1.15. Priimti Lietuvos Respublikos įstatymas Nr. XII-1675 „Dėl Europos Sąjungos valstybių narių sprendimų baudžiamosiose bylose tarpusavio pripažinimo ir vykdymo Nr. XII-1322 1, 2, 40 straipsnių ir priedo pakeitimo ir Įstatymo papildymo naujais VIII ir IX skyriais“, Lietuvos Respublikos baudžiamojo kodekso 42, 67, 72(1) straipsnių ir priedo pakeitimo įstatymas Nr. XII-1676, Lietuvos Respublikos baudžiamojo proceso kodekso 120, 121, 126, 132(1), 139 straipsnių ir priedo pakeitimo įstatymas Nr. XII-1677. Šiuose įstatymuose į nacionalinę teisę perkelta 2011 m. gruodžio 13 d. Europos Parlamento ir Tarybos direktyva 2011/99/ES dėl Europos apsaugos orderio, kuria nustatomos taisyklės, pagal kurias teisminė arba jai lygiavertė institucija valstybėje narėje, kurioje yra paskirta apsaugos priemonė siekiant apsaugoti asmenį nuo kito asmens nusikalstamos veikos, galinčios kelti pavojų asmens gyvybei, fiziniam arba psichiniam neliečiamumui, orumui, asmens laisvei arba lytiniam neliečiamumui, kai įvykdyta nusikalstama veika, gali išduoti Europos apsaugos orderį, kad kitos valstybės narės kompetentinga institucija galėtų toliau saugoti asmenį tos valstybės narės teritorijoje. Baudžiamuosiuose įstatymuose patikslintos nuostatos dėl baudžiamojo poveikio priemonių taikymo.

1.16. Priimtas Lietuvos Respublikos baudžiamojo kodekso 155 ir 290 straipsnių pripažinimo netekusiais galios įstatymas Nr. XII-1888, kuriuo dekriminalizuojami BK 154 straipsnyje nustatytas įžeidimas ir BK 290 straipsnyje nustatytas valstybės tarnautojo ar viešojo administravimo funkcijas atliekančio asmens įžeidimas. Atsakomybė už įžeidimą bus reguliuojama civilinės teisės priemonėmis, o atsakomybė už valstybės tarnautojo įžeidimą numatyta Administracinių nusižengimų kodekse.

1.17.Priimtas Lietuvos Respublikos baudžiamojo proceso kodekso 121, 123, 125, 126, 127, 130, 131 ir 181 straipsnių pakeitimo įstatymas Nr. XII-1878. Įstatymu siekiama tobulinti kardomosios priemonės – suėmimo skyrimo mechanizmą, atsižvelgiant į Žmogaus teisių ir pagrindinių laisvių apsaugos konvencijos reikalavimus, Europos Žmogaus Teisių Teismo ir Lietuvos nacionalinių teismų praktiką, įvertinus Lietuvos Respublikos generalinės prokuratūros, Lietuvos advokatūros, Lietuvos Respublikos vidaus reikalų ministerijos, akademinės bendruomenės bei kitų institucijų iškeltas suėmimo skyrimo ir taikymo praktines problemas ir pateiktus siūlymus joms spręsti. Siekiama ne tik sumažinti nepagrįstų ir apskritai paskirtų suėmimų skaičių, nes Lietuvoje ši kardomoji priemonė taikoma per dažnai, lyginant su kitomis ES valstybėmis narėmis, bet ir sudaryti prielaidas dar labiau užtikrinti žmogaus teisių ir laisvių apsaugą baudžiamajame procese, kad skiriant suėmimą ar pratęsiant jo terminą būtų atsižvelgiama ne tik į visuomenės (viešąjį), bet ir individualų konkretaus asmens interesą.

1.18. Priimtas Lietuvos Respublikos baudžiamojo kodekso 7, 196, 197, 198(1), 198(2) straipsnių ir priedo pakeitimo bei Kodekso papildymo 270(3) straipsniu įstatymas Nr. XII-1777, kuriuo įgyvendintos dvi direktyvos – 2013 m. rugpjūčio 12 d. Europos Parlamento ir Tarybos direktyva 2013/40/ES dėl atakų prieš informacines sistemas ir 2005 m. rugsėjo 7 d. Europos Parlamento ir Tarybos direktyva 2005/35/EB dėl taršos iš laivų ir sankcijų už pažeidimus įvedimo.

1.19. Priimtas įstatymų paketas: Lietuvos Respublikos bausmių vykdymo kodekso pakeitimo įstatymas Nr. XII-1818 , Lietuvos Respublikos suėmimo vykdymo įstatymo Nr. I-1175 2, 7, 8, 9, 10, 11, 12, 16, 22, 23, 24, 27, 28, 30, 32, 34, 37, 38, 41, 42, 44 ir 48 straipsnių pakeitimo įstatymas Nr. XII-1819, Lietuvos Respublikos baudžiamojo proceso kodekso 253(1), 360, 362 ir 364 straipsnių pakeitimo įstatymas Nr. XII-1820,Lietuvos Respublikos probacijos įstatymo Nr. XI-1860 11, 17, 18, 21, 25, 30 ir 31 straipsnių pakeitimo įstatymas Nr. XII-1821. Šių įstatymų nuostatomis siekiama pagerinti bausmių vykdymo sistemą, siekiama įgyvendinti tarptautinių ir nacionalinių žmogaus teisių apsaugą vykdančių institucijų rekomendacijas, didinti laisvės atėmimo vietų įstaigų saugumą, gerinti šių įstaigų valdymą, suderinti susijusių įstatymų nuostatas ir išspręsti kitas praktikoje kylančias problemas; optimizuoti probacijos vykdymą; sudaryti palankias sąlygas nusikaltusių ir paskirtą bausmę atlikusių asmenų resocializacijai ir pilnaverčiam įsiliejimui į visuomenės gyvenimą.

1.20. Priimtas Lietuvos Respublikos baudžiamojo kodekso 310 straipsnio pakeitimo įstatymas Nr. XII-1830, kurio nuostatos suderintos su Gyvūnų gerovės ir apsaugos įstatymo nuostatomis, patikslinamos veikos dėl žiauraus elgesio su gyvūnais ir atsakomybė už tokias veikas.

|  |
| --- |
|  |

|  |
| --- |
|  |

**2. PARLAMENTINĖS KONTROLĖS DARBAI**

 **2.1. 2015 m. kovo 25 d.** Seimo Teisės ir teisėtvarkos komiteto (toliau – Komiteto) posėdyje Lietuvos Respublikos generalinis prokuroras Darius Valys ir generalinio prokuroro pavaduotojas Darius Raulušaitis, vadovaudamiesi Lietuvos Respublikos prokuratūros įstatymo 4 straipsniu ir  vykdydami prokuratūros parlamentinę kontrolę, pristatė  2014 metų Lietuvos Respublikos prokuratūros veiklos ataskaitą. Pristatymo metu buvo atkreiptas dėmesys į nusikalstamumo tendencijas mūsų šalyje, į prokurorų darbo rezultatus, į įgyvendinamus projektus, siekiančius valdymo efektyvumo didinimo.

 Atsižvelgiant į tam tikrų nusikalstamų veikų didėjimo tendencijas, prokuratūra vykdė savo veiklą 2014 metais pagal šias prioritetines veiklos kryptis: baudžiamojo persekiojimo stiprinimas dėl sunkių korupcinio pobūdžio nusikalstamų veikų, organizuotų grupių ir nusikalstamų susivienijimų padarytų nusikaltimų, vaikų seksualinio išnaudojimo, neteisėto praturtėjimo ir nusikalstamu būdu įgytų pinigų ar turto legalizavimo, nusikalstamų veikų elektroninių duomenų ir informacinių sistemų saugumui, kontrabandos, neteisėto disponavimo akcizais apmokestinamomis prekėmis; kriminalinės žvalgybos veiksmų teisėtumo kontrolė ir koordinavimo stiprinimas; viešojo intereso gynimas valstybės teisių ir teisėtų interesų gynimo srityje, valstybės teisių ir teisėtų interesų gynimo energetikos srityje bei vaikų teisių ir teisėtų interesų gynimo srityse; baudžiamojo proceso procedūrų supaprastinimas; prokuratūros administravimo tobulinimas, išteklių (žmogiškųjų, finansinių, infrastruktūros) efektyvesnis valdymas. Numatyta pagal šias prioritetines kryptis tęsti įstatymo nustatytų funkcijų vykdymą ir 2015 metais.

 Generalinis prokuroras ir jo pavaduotojas atsakė į komiteto narių klausimus, taip pat buvo aptarti Prokuratūros įstatymo keitimo poreikio ir tikslingumo klausimai.

**2.2. 2015 m. gegužės 6 d.** Seimo Teisės ir teisėtvarkos komiteto posėdyje, dalyvaujant Vidaus reikalų ministrui Sauliui Skverneliui, Priešgaisrinės apsaugos ir gelbėjimo departamento direktoriui Remigijui Baniuliui, Bendrojo pagalbos centro viršininkui Audriui Čiupliui, Policijos departamento prie Vidaus reikalų ministerijos atstovui Sauliui Gagui, aptarta Alytaus rajone, Miroslavo seniūnijoje, Mančiūnų kaime įvykusios tragedijos aplinkybės.

Atsakingi pareigūnai Komiteto narius informavo, kad dėl įvykio Alytaus rajone pradėtas tarnybinis patikrinimas dėl Bendrojo pagalbos centro, Alytaus skyriaus darbuotojų veiksmų, bus aiškinamasi, ar tinkamai buvo priimtas pagalbos skambutis, taip pat nagrinėjamos kitos šio įvykio aplinkybės. Komiteto nariai informuoti, kad dėl galimo tarnybinių pareigų neatlikimo Alytaus policija pradėjo ikiteisminį tyrimą visoms šio įvykio aplinkybėms ištirti.

**3. Pareiškimų ir raštų nagrinėjimas**

 Seimo Teisės ir teisėtvarkos komitetas išnagrinėjo valstybės institucijų, visuomeninių organizacijų raštus bei piliečių laiškus įvairiais klausimais, tačiau daugiausiai buvo kreiptasi šiais klausimais:

 1) prašoma informuoti apie priimtus įstatymus; teikiami siūlymai keisti įstatymus ar kitus teisės aktus bei prašoma pateikti galiojančių teisės aktų išaiškinimus;

 2) skundžiamasi teismų priimtais sprendimais; keliamos teismų sprendimų vykdymo problemos; prašoma spręsti teisėjų atsakomybės klausimus; dėstomi probleminiai klausimai dėl situacijos Lietuvos teismų ekspertizių centruose;

 3) skundžiamasi Generalinės prokuratūros, apygardų prokuratūrų prokurorų procesiniais veiksmais, keliamas žemesnės grandies prokurorų darbo kontrolės trūkumo klausimas; atkreipiamas dėmesys į galimai netinkamą prokuratūros veiklos organizavimą;

 4) skundžiamasi valstybės pareigūnų, policijos pareigūnų, pataisos įstaigų administracijos veiksmais prieš nuteistuosius; skundžiamasi blogomis nuteistųjų laikymo sąlygomis bausmės atlikimo vietose; teiraujamasi dėl nuteistiesiems skirtų valstybinių išmokų dydžių; dėl nuteistųjų lygtinio paleidimo tvarkos bei paleidimo galimybės asmenims, nuteistiems iki gyvos galvos;

**4. Tarptautiniai ryšiai**

 **4.1. 2015 m. gegužės 6 d.** Seimo Teisės ir teisėtvarkos komiteto atstovai susitiko su Tarptautinio spaudos instituto (Austrija) (toliau – IPI) ir keleto kitų „šakinių“ organizacijų (ARTICLE 19 (Didžioji Britanija), English PEN (Didžioji Britanija), IPI Didžiosios Britanijos Nacionalinis komitetas (Didžioji Britanija), Vokietijos Nacionalinis komitetas (Vokietija)) atstovais. Susitikimo metu buvo aptarti išraiškos ir spaudos laisvės Lietuvoje klausimai, ypatingai atkreipiant dėmesį į šiuo metu Lietuvoje galiojančių įstatymų, susijusių su kriminaline ir civiline difamacija (diskreditavimas, pramanytų ar tikrų, asmenį žeminančių žinių skleidimas, šmeižtas, šmeižimas), poveikį išraiškos ir spaudos laisvei.

 **4.2.** **2015 m. birželio 10 d.** Seimo Teisės ir teisėtvarkos komiteto atstovai susitiko su Juodkalnijos Parlamento atstovų delegacija. Susitikimo metu didžiausias dėmesys buvo skirtas įstatymų leidžiamosios, vykdomosios ir teisminės valdžios pusiausvyros, teismų ir prokuratūros nepriklausomumo bei laisvų rinkimų klausimams aptarti.

**4.3. 2015 m. gegužės 19 d.** Seimo Teisės ir teisėtvarkos komiteto atstovai susitiko su Ukrainos Teisėjų tarybos atstovų delegacija, vadovaujama Kvalifikacinės kolegijos sekretoriaus, Aukščiausios kvalifikacinės teisėjų komisijos nario Stanislav Shchotka. Susitikimo metu didžiausias dėmesys buvo skirtas klausimams, susijusiems su Ukrainos teisinės sistemos, ypač teismų sistemos, reformomis, teismų nepriklausomumo ir autoriteto didinimu, visuomenės pasitikėjimas teismų sistema, teisėjų etikos normų laikymusi, aptarti. Pažymėtina, kad tiek Ukrainos delegacijos atstovai, tiek Komiteto nariai sutarė, kad valstybės demokratiniams procesams, jos tautos gerovei ypatingai svarbus yra teismų nepriklausomumo užtikrinimas. Buvo pabrėžta būtinybė, kad politikai, tiek pozicijos, tiek opozicijos atstovai, turėtų vieningą nuomonę ir supratimą, kad nepriklausoma teismų sistema yra demokratijos vystymosi ir bet kokios pažangos valstybėje viena svarbiausių sudedamųjų dalių.

**4.4. 2015 m. rugsėjo 8 d.** Seimo Teisės ir teisėtvarkos komiteto atstovai susitiko su Ukrainos Aukščiausiojo Teismo teisėjųdelegacija, vadovaujama Ukrainos Aukščiausiojo Teismo PrezidentoYaroslav Romaniuk. Su svečiais iš Ukrainos į susitikimą taip pat atvyko Lietuvos Aukščiausiojo Teismo Pirmininkas Rimvydas Norkus ir Projekto “Pagalba Ukrainos teisinei sistemai” vadovas Virgilijus Valančius. Susitikimo su Ukrainos Aukščiausiojo Teismo teisėjais metu Komiteto pirmininkas Julius Sabatauskas ir Komiteto pirmininko pavaduotojas Stasys Šedbaras pasidalino Lietuvos patirtimi kuriant teismų sistemą, nustatant teismų veiklos principus ir įgyvendinant teismų veiklą gerinančias pertvarkas. Pažymėtina, kad susitikimo metu didelis dėmesys buvo skirtas įvairių grandžių teismų teisėjų skyrimo ir atleidimo procedūrai, Konstitucinio Teismo vietai teisinėje sistemoje ir Konstitucinio Teismo nutarimų įgyvendinimo svarbai.

**5. DISKUSIJOS, Kiti renginiai**

 **5.1. 2015 m. balandžio 16 d**. Seimo Teisės ir teisėtvarkos komitetas kartu su Lietuvos arbitražo asociacija organizavo konferenciją: „Statybų verslo ginčų, kylančių iš sandorių, sudaromų pagal FIDIC rekomenduojamų kontraktų pavyzdines formas, sprendimo ypatumai“.

 Konferencija buvo skirta naujausios informacijos perteikimui statybų bei kitų įmonių ir įstaigų (įskaitant biudžetines) specialistams ir teisininkams, kurie vienaip ar kitaip yra atsakingi už sandorių pagal FIDIC pavyzdinių sutarčių (kontraktų) sąlygas(tarp jų sietinų su viešaisiais pirkimais) sudarymą, vykdymą ir kontrolę, o ginčų atvejais – ir tinkamą (nustatyta tvarka) jų išsprendimą (sureguliavimą).

 **5.2. 2015 m. gegužės 22 d.** Seimo Teisės ir teisėtvarkos komitetas kartu su Seimo Europos informacijos biuru surengė „Europos savaitės Seime“ diskusiją tema „Europos prokuratūra: konstituciniai aspektai, veiklos teisiniai pagrindai ir perspektyvos“. Diskusijoje įžanginį žodį tarė Teisės ir teisėtvarkos komiteto pirmininkas Julius Sabatauskas, pranešimus pristatė teisingumo viceministras Paulius Griciūnas, Generalinės prokuratūros atstovas Tomas Krušna, Lietuvos teisės instituto mokslininkas dr. Justas Namavičius, Mykolo Romerio universiteto docentas dr. Andrius Nevera.

 Teisės ir teisėtvarkos komiteto pirmininkas Julius Sabatauskas priminė, kad Teisės ir teisėtvarkos komitetas svarstė [Europos Komisijos pasiūlymą dėl Europos prokuratūros įsteigimo](http://eur-lex.europa.eu/LexUriServ/LexUriServ.do?uri=COM:2013:0534:FIN:lt:PDF) ir išreiškė savo pritarimą jam, tačiau kartu ir atkreipė dėmesį į numatomą šio pasiūlymo didelį poveikį nacionalinei teisei, todėl būtina siekti, kad derybų metu pasiūlymo tekstas būtų pakoreguotas taip, kad būtų neutralus visų valstybių narių konstitucijų ir teisinių sistemų atžvilgiu.

 Teisingumo viceministras Paulius Griciūnas savo pranešime apžvelgė pagrindinius Europos Komisijos pasiūlymo dėl Europos prokuratūros įsteigimo aspektus, jo teisinius pagrindus. Teisingumo viceministro nuomone, nors šis pasiūlymas iš pradžių ir sulaukė prieštaringo valstybių narių parlamentų vertinimo, jis neišeina už subsidiarumo principo ribų, dėl jo vyksta išsamios diskusijos ir nedaromi skuboti sprendimai. Generalinės prokuratūros atstovas Tomas Krušna, kaip ir teisingumo viceministras, nors ir paminėjo, kad yra nemažai diskutuotinų vietų, tačiau išreiškė teigiamą požiūrį į pasiūlymą įsteigti Europos prokuratūrą.

 Diskusijoje savo pozicijas dėl pasiūlymo įsteigti Europos prokuratūrą išsakė ir mokslo bendruomenės atstovai dr. Justas Namavičius ir doc. dr. Andrius Nevera. Jie iškėlė daug klausimų, į kuriuos šiuo metu dar nėra atsakymų. Doc. dr. Andrius Nevera savo skeptišką požiūrį į Europos prokuratūros įsteigimą daugiausia grindė remdamasis pažangios vadybos taisyklėmis.

**III. PRIORITETINIAI DARBAI, kurie planuojami ATLIKTI**

**2015 m. SEIMO RUDENS (VII) SESIJOJE**

**Lietuvos Respublikos vardų ir pavardžių rašymo dokumentuose įstatymų projektai**

Lietuvos Respublikos **Seimo narių įregistruoti alternatyvūs įstatymų projektai** Lietuvos Respublikos v**ardų ir pavardžių rašymo dokumentuose įstatymo Nr. XIIP-1653 projektas ir** Lietuvos Respublikos c**ivilinio kodekso 3.282 straipsnio pakeitimo įstatymo Nr. XIIP-1654 projektas. Šių projektų tikslas ir uždaviniai – užtikrinti veiksmingesnę vardo ir pavardės, kaip pagrindinių asmens tapatybės žymenų, teisinę apsaugą, taip pat teisę į bendrą šeimos pavardę, taikant visuomenės ir individualių asmens interesų apsaugos proporcingumo principą, sudarant teisines prielaidas dokumentuose rašyti Lietuvos Respublikos ir užsienio piliečių nelietuviškus vardus ir pavardes nelietuviškais lotyniško pagrindo rašmenimis. Alternatyvus** Lietuvos Respublikos v**ardų ir pavardžių rašymo dokumentuose įstatymo projektas Nr. XIIP-1675, kuriuo siekiama apibūdinti Lietuvos Respublikos kompetentingų institucijų išduodamų dokumentų šaltinius, pagal kuriuos šių institucijų sudaromuose ir išduodamuose dokumentuose įrašoma ar perrašoma asmens vardas ir pavardė, laikantis valstybinės lietuvių kalbos reikalavimų (t.y. naudojant „lietuvišką formą“ – lietuvių kalbos rašmenis pagal tarimą). Projekte siekiama piliečiams suteikti teisę jų paso kitų įrašų skyriuje įrašyti savo asmenvardžius kitų kalbų grafinėmis formomis.**

**Lietuvos Respublikos teismų reorganizavimo įstatymų projektai**

Lietuvos Respublikos **Seimo nutarimo „Dėl teismų reorganizavimo“ projektas Nr. XIIP-3010, Teismų reorganizavimo įstatymo projektas Nr. XIIP-3011,** Lietuvos Respublikos t**eismų įstatymo Nr. I-480 14, 28, 34, 36, 41, 45, 551, 56, 63, 65, 70, 80, 101, 107, 114, 120 straipsnių, trečiojo skirsnio pavadinimo pakeitimo ir įstatymo papildymo 1141 straipsniu įstatymo projektas Nr. XIIP-3012,** Lietuvos Respublikos a**pylinkių teismų įsteigimo įstatymo Nr. I-2375 pakeitimo įstatymo projektas Nr. XIIP-3013,** Lietuvos Respublikos į**statymo Dėl Lietuvos Aukščiausiojo Teismo, Lietuvos apeliacinio teismo, apygardų teismų įsteigimo, apygardų ir apylinkių teismų veiklos teritorijų nustatymo bei Lietuvos Respublikos prokuratūros reformavimo Nr. I-497 pavadinimo ir 6 straipsnio pakeitimo bei 7 straipsnio pripažinimo netekusiu galios įstatymo projektas Nr. XIIP-3014,** Lietuvos Respublikos a**dministracinių teismų įsteigimo įstatymo Nr. VIII-1030 2 straipsnio pakeitimo ir 3 straipsnio pripažinimo netekusiu galios įstatymo projektas Nr. XIIP-3015,** Lietuvos Respublikos c**ivilinio proceso kodekso 34, 62, 111, 130, 134, 154, 2201, 2202, 258, 268, 269, 325 ir 590 straipsnių pakeitimo įstatymo projektas Nr. XIIP-3016,** Lietuvos Respublikos a**dministracinių bylų teisenos įstatymo Nr. VIII-1029 17, 34, 35, 46, 64, 69, 70, 73, 74, 78, 85 ir 139 straipsnių pakeitimo įstatymo projektas Nr. XIIP-3017,** Lietuvos Respublikos b**audžiamojo proceso kodekso 40, 59, 60, 123, 124 ir 221 straipsnių pakeitimo ir Kodekso papildymo 111 straipsniu įstatymo projektas Nr. XIIP-3018,** Lietuvos Respublikos a**dministracinių teisės pažeidimų kodekso 21, 29, 291, 37, 216, 217, 224, 255, 261, 271, 282, 288, 292, 300, 3024, 3029, 314, 337 ir 3381 straipsnių pakeitimo įstatymo projektas Nr. XIIP-3019 ir** Lietuvos Respublikos a**ntstolių įstatymo Nr. IX-876 20 ir 26 straipsnių pakeitimo įstatymo projektas Nr. XIIP-3020.**

**Minėtų įstatymų projektų rengimą paskatino poreikis imtis teisingumo vykdymo efektyvumui didinti būtinų priemonių, kurios leistų optimizuoti teisėjų darbo krūvius, padidinti teismų turimų žmogiškųjų, finansinių bei materialinių išteklių panaudojimo efektyvumą.**

 **Įstatymų projektais siekiama sukurti teisines ir organizacines prielaidas teisingumo vykdymo efektyvumo didinimui. Konkretūs Įstatymų projektų tikslai ir uždaviniai:**

**1) didinti bylų nagrinėjimo operatyvumą, suvienodinant teisėjų ir teismų darbuotojų darbo krūvį bei sąlygas;**

**2) palengvinti asmenų teisės kreiptis į teismą įgyvendinimą, sudarant galimybes atlikti procesinius veiksmus kuo arčiau asmens gyvenamosios vietos;**

**3) efektyviau panaudoti teismų žmogiškuosius ir materialinius išteklius, koncentruojant teismų administravimui skiriamus išteklius;**

**4) plėsti teisėjų savivaldą, įteisinant naują teismų savivaldos grandį;**

**5) plėsti teisėjų specializacijos galimybes, didinant viename teisme dirbančių teisėjų skaičių;**

**6) panaikinti esamus organizacinius trukdžius nagrinėjant bylas – suderinti teismų bei kitų teisėsaugos institucijų veiklos teritorijas.**

**Lietuvos Respublikos bendrojo teisės kvalifikacinio egzamino įstatymų projektai**

Lietuvos Respublikos b**endrojo teisės kvalifikacinio egzamino įstatymo projektas Nr. XIIP-3103,** Lietuvos Respublikos t**eismų įstatymo Nr. I-480 51, 53(1), 53(2), 55, 61, 66, 120 straipsnių pakeitimo ir 54 straipsnio pripažinimo netekusiu galios įstatymo projektas Nr. XIIP-3104,** Lietuvos Respublikos p**rokuratūros įstatymo Nr. I-599 10, 23, 25, 26, 31, 34 ir 35 straipsnių pakeitimo įstatymo projektas Nr. XIIP-3105,** Lietuvos Respublikos a**dvokatūros įstatymo Nr. IX-2066 7, 14, 15, 16, 36, 39 ir 60 straipsnių pakeitimo įstatymo projektas Nr. XIIP-3106.**

**Įstatymų projektai parengti siekiant įvesti bendrą teisės kvalifikacinį egzaminą asmenims, pretenduojantiems tapti teisėjais, prokurorais ir advokatais. Tokio egzamino įvedimas turėtų užtikrinti šių trijų teisinių profesijų atstovų aukštą teisinės kvalifikacijos standartą. Tolygi šių trijų profesijų atstovų kvalifikacija sudarytų sąlygas aukštam žmogaus, dalyvaujančio teismo procese, teisių apsaugos lygiui ir pasitarnautų teisės sistemos kokybei ir teisingumo vykdymui.**

**III. SVARBIAUSI DARBAI, KURIUOS KOMITETAS PLANUOJA ATLIKTI PARLAMENTINĖS KONTROLĖS SRITYJE**

1. Komitetas, įgyvendindamas parlamentinės kontrolės funkciją, planuoja organizuoti posėdį, skirtą Europos žmogaus teisių teismo sprendimams prieš Lietuvos Respubliką, jų vykdymo problematikai ir kitiems susijusiems klausimams aptarti. Šio posėdžio metu analizuojami Europos žmogaus teisių ir pagrindinių laisvių apsaugos konvencijos pažeidimų prevencijos klausimai, naujausi Europos žmogaus teisių teismo priimti sprendimai bylose prieš Lietuvą ir naujai perduotos bylos.

Komiteto pirmininkas Julius Sabatauskas